nahid-hub/BLUGE-bengali-wikipedia-section-title-prediction huggingface dataset:
১৯৩০ সালের অ্যাশেজের চূড়ান্ত টেস্ট শুরুর পূর্বেই পরবর্তী শীতকালে দক্ষিণ আফ্রিকা সফরের জন্য চ্যাপম্যানকে অধিনায়ক মনোনীত করা হয়। তবে তার অধিনায়কত্বে এমসিসি দল ১-০ ব্যবধানে সিরিজে পরাভূত হয়। বেশ কয়েকজন প্রথমসারির খেলোয়াড়কে নির্বাচিত করা হয়নি ও দলটি আহত ও অসুস্থতার কবলে পড়েছিল। দর্শকদের কাছে চ্যাপম্যান বেশ পরিচিত ছিলেন। তবে সফরের শুরুতে বেশ দূর্বলভাবে শুরু করেন। তবে, পরবর্তীতে টেস্ট সিরিজ শুরু হলে নিজেকে মেলে ধরতে প্রয়াস চালান। উদ্বোধনী খেলায় ইংল্যান্ড দল ২৮ রানে পরাজিত হয় ও বাদ-বাকী চার টেস্টে ড্র করে। চূড়ান্ত খেলায় জয়ের লক্ষ্য নিয়ে সিরিজ ড্র করার তাগিদে ইংল্যান্ড দল খেলা দেরীতে শুরু হওয়ায় হতাশার কবলে পড়ে। চ্যাপম্যান টসে জয়ী হয়ে বোলিংয়ের দিকে ধাবিত হন। তবে, আম্পায়ারদ্বয় বেইল ভুল মাপের চিহ্নিত করে নতুন বেইল তৈরী করার পূর্ব-পর্যন্ত অপেক্ষা করতে থাকেন। ২০ মিনিট নষ্ট হয়ে যায় ও পিচও শুকোতে থাকে। ফলে ইংল্যান্ড দল অধিকাংশ সুবিধা লাভ করা থেকে বঞ্চিত হয়। চ্যাপম্যান আনুষ্ঠানিকভাবে প্রতিবাদ জানান ও দল নিয়ে মাঠে প্রবেশ করেন। ঐ সিরিজে ১০.৭১ গড়ে ৭৫ রান তুলেন তিনি। সকল প্রথম-শ্রেণীর খেলায় অংশ নিয়ে ২৭.৮০ গড়ে ৪৭১ রান তুলেন। উইজডেন লক্ষ্য করে যে, মারমূখী ব্যাটসম্যান হিসেবে তিনি সদ্ব্যবহার করেননি, মাঝে-মধ্যে ভালো ব্যাটিং করেছেন। সামাজিক দৃষ্টিকোণে এ সফরটি তিনি বেশ সফলভাবে উপভোগ করেছেন। পিতা-মাতাসহ সস্ত্রীক এ সফরে যোগ দেন। তিনি অনেকগুলো সামাজিক অনুষ্ঠানে যোগ দেন ও অনেকগুলো হুইস্কি খামার পরিদর্শন করেন। এ সকল খামারে ইংল্যান্ডের তার অধীনস্থ কর্মচারীরা যুক্ত ছিল।

চ্যাপম্যান এরপর আর কোন টেস্টে অংশ নেননি। ২৬ টেস্টে ২৮.৯০ গড়ে ৯২৫ রানসহ ৩২ ক্যাচ তালুবন্দী করেছিলেন। ইংল্যান্ড দলকে ১৭ খেলায় নেতৃত্ব দেন। তন্মধ্যে নয় টেস্টে জয় ও দুই পরাজবরণ করে। বাদ-বাকী খেলাগুলো ড্রয়ে পরিণত হয়েছিল। তার পরিচালনায় দল ধারাবাহিকভাবে সাতটি টেস্টে জয় করে। পরবর্তীতে সমান রেকর্ড হয় ও ২০০৪ সাল পর্যন্ত টিকেছিল। নয়টি জয়ের সবগুলোই অধিনায়ক হিসেবে প্রথম নয় খেলায় অর্জিত হয়।

সঠিক অনুচ্ছেদ শিরোনাম কোনটি?
titleA. ফলাফল ও সাফল্যগাঁথা
titleB. মূল্যায়ণ
titleC. ১৯৩০-৩১ মৌসুমের দক্ষিণ আফ্রিকা সফর
titleD. বিশ্ববিদ্যালয় পর্যায়ের ক্রিকেটে অংশগ্রহণ
উত্তর: titleC
২০০৬, ২০০১, ১৯৯৬, ১৯৯১ এবং ১৯৮৭ সালের রাজ্য বিধানসভা নির্বাচনে, সিপিআই (এম) এর সুশান্ত ঘোষ ২২০ নং গড়বেতা ইস্ট বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ এবং ২০০১ সালে 
তৃণমূল কংগ্রেসের মহম্মদ রফিককে পরাজিত করেন, ১৯৯৬ এবং ১৯৯১ সালে কংগ্রেসের তপন চক্রবর্তীকে পরাজিত করেন এবং ১৯৮৭ সালে কংগ্রেসের প্রণব রায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শুভেন্দু মণ্ডল ১৯৮২ সালে কংগ্রেসের শরৎ কুমার রায়কে এবং ১৯৭৭ সালে জনতা পার্টির পঞ্চানন সিনহা রায়কে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৫১-১৯৬২
titleB. ১৯৬৭-১৯৭২ গড়বেতা ওয়েস্ট
titleC. ১৯৭৭-২০০৬ গড়বেতা ওয়েস্ট
titleD. ১৯৭৭-২০০৬ গড়বেতা ইস্ট
উত্তর: titleD
কুন-দ্গা'-ব্জাং-পো ১৩৮২ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার মাতার নাম ছিল ব্সোদ-নাম্স-দ্পাল-ল্দান ()। মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান () নামক কুন-দ্গা'-ব্জাং-পোর প্রধান শিষ্য দ্বারা রচিত জীবনীগ্রন্থানুসারে তার পিতার নাম ছিল দ্পোন-ত্শাং-গ্রুব-পা-য়োন-তান ()।

সঠিক অনুচ্ছেদ শিরোনাম কোনটি?
titleA. জন্ম
titleB. মুস্তাং যাত্রা
titleC. শিক্ষা
titleD. শিষ্য
উত্তর: titleA
১৯৭০ সালে ঢাকা বিশ্ববিদ্যালয় থেকে বাংলা সাহিত্যে অনার্সসহ ১৯৭১ সালে মাস্টার্স সম্পূর্ণ করেন তিনি। ঢাকা বিশ্ববিদ্যালয়ে ছাত্রাবস্থায় তিনি প্রগতিশীল রাজনীতির সাথে জড়িত হন। নারীর অধিকার সুপ্রতিষ্ঠিত করার সংগ্রামে একনিষ্ঠ, সমাজসেবায় অগ্রণী, সাহিত্য সাধনায় নিবেদিতপ্রাণ কিংবা রাজনীতির সঙ্গে জড়িত থাকা সত্ত্বেও বেবী মওদুদ ছিলেন মূলত পেশাদার সাংবাদিক।

মুক্তিযুদ্ধের পূর্বে ঢাকা বিশ্ববিদ্যালয়ের শিক্ষার্থী থাকার সময়কালীন বেবী মওদুদ পূর্ব পাকিস্তান ছাত্র ইউনিয়নের সদস্য হিসেবে ছাত্র রাজনীতিতে যোগদান করেন। ১৯৭১ সালে বাংলায় স্নাতকোত্তর ডিগ্রি অর্জন করার পূর্বে ১৯৬৭-৬৮ সাল পর্যন্ত রোকেয়া হলের ছাত্রী সংসদের সদস্য হিসেবেও দায়িত্ব পালন করেছিলেন তিনি।

১৯৬৭ সাল থেকে পেশাগত জীবনে সাংবাদিকতায় জড়িত বেবী মওদুদ দৈনিক সংবাদ, সাপ্তাহিক ললনা, দৈনিক ইত্তেফাক ও দৈনিক মুক্তকন্ঠে দীর্ঘদিন কাজ করেছেন। বিবিসির বাংলা বিভাগের সঙ্গেও সম্পৃক্ত ছিলেন। বাংলাদেশ সংবাদ সংস্থার (বাসস) বাংলা বিভাগ গড়ে তোলার প্রসঙ্গে প্রধান ভূমিকা পালন করেন তিনি। নতুন কলেবরে যখন সাপ্তাহিক বিচিত্রা প্রকাশিত হয় তখন তিনি এর ভারপ্রাপ্ত সম্পাদকের দায়িত্ব পালন করেন। মৃত্যুকাল পর্যন্ত অনলাইন নিউজপোর্টাল বিডিনিউজ টোয়েন্টিফোর ডটকমে সোস্যাল অ্যাফেয়ার্স সম্পাদক ছিলেন বেবী মওদুদ। এই সাময়িকীর সম্পাদক ছিলেন শেখ মুজিবুর রহমানের কন্যা শেখ রেহানা।

মুক্তিযুদ্ধের চেতনায় অসাম্প্রদায়িক গণতান্ত্রিক বাংলাদেশ তৈরি করার ক্ষেত্রে বর্তমান প্রধানমন্ত্রী শেখ হাসিনার যাবতীয় আন্দোলনের প্রতিদ্বন্দ্বিতায় তিনি ছিলেন ঘনিষ্ঠ সহযোগী। অতীতের সমস্ত প্রতিবন্ধকতায় বেবী মওদুদ পথভ্রান্ত না হয়ে বঙ্গবন্ধুর আদর্শের প্রতি অটল আস্থা রেখেছিলেন। ১৯৮০-এর দশকের শেষ এবং ১৯৯০-এর দশকের শুরুতে পাকিস্তানের করাচীতে বেবী মওদুদ জাতিসংঘের নতুন স্থায়ী প্রতিনিধি ড: এ কে এম আব্দুল মোমেনের সাথে বাংলাদেশের নারী ও শিশু পাচার বিষয়ে সম্মিলিতভাবে কাজ করেন। নব্বইয়ের দশকে যুদ্ধাপরাধীদের শাস্তির দাবিতে হত্যাকারী-দালাল নির্মূল কর্মিদলের বিভিন্ন আন্দোলনেও বিক্ষুব্ধ ছিলেন বেবী মওদুদ।

২০০৯ সালে নবম জাতীয় সংসদের সংরক্ষিত মহিলা আসনে বাংলাদেশ আওয়ামী লীগ কর্তৃক সংসদ সদস্য মনোনীত হোন। বাংলাদেশের সমাজকল্যাণ মন্ত্রণালয় সম্পর্কিত সংসদীয় স্থায়ী কমিটি এবং লাইব্রেরি কমিটির সদস্য হিসেবেও তিনি কার্যভার পালন করেন। সাংবাদিকতার পাশাপাশি রকমারি বিষয়ে নিয়মিত লেখালেখিতে লিপ্ত ছিলেন বেবী মওদুদ। তিনি কয়েকটি শিশুতোষ ও আত্মকথন গ্রন্থ রচনা করেছেন। নারী মুক্তির অগ্রদূত বেগম রোকেয়া সম্পর্কে তার সম্পাদনায় ২০১১ সালের ফেব্রুয়ারিতে প্রকাশিত "'রোকেয়া চিরন্তনী প্রতিকৃতি"' গ্রন্থ বাংলা সাহিত্যের সম্পদ। বঙ্গবন্ধু শেখ মুজিবুর রহমানের ‘"অসমাপ্ত আত্মজীবনী"’ সম্পাদনাতেও তিনি গুরুত্বপূর্ণ ভূমিকা রাখেন। বঙ্গবন্ধুকে নিয়ে বইও রয়েছে তার। বেবী মওদুদের অর্থানুকূল্যে ২০০০ সালের ১৬ ডিসেম্বর বিজয় দিবসে 'ইতিহাসের মহানায়ক জাতির জনক' গ্রন্থের প্রথম সংস্করণ, ২০০৯ সালের ১৬ ডিসেম্বর বিজয় দিবসে দ্বিতীয় সংস্করণ এবং তৃতীয় সংস্করণ প্রকাশিত হয়েছে ২০১২ সালের ২১শে ফেব্রুয়ারি আন্তর্জাতিক মাতৃভাষা দিবসে। সারা জীবন তিনি মানবতার একনিষ্ঠ সাধনা করেছেন। প্রতিবন্ধীসহ সমাজের সুবিধাবঞ্চিতদের অধিকার প্রতিষ্ঠার আন্দোলনেও গুরুত্বপূর্ণ ভূমিকা রয়েছে বেবী মওদুদের।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. মৃত্যু
titleC. পরিবার
titleD. শিক্ষাজীবন ও কর্মজীবন
উত্তর: titleD
২০০৬-২০০৭ সালে জৈবপ্রযুক্তি বিভাগ খোলার ফলে পশ্চিমবঙ্গে ‘স্টেট অফ আর্ট' ও প্রথাগত জৈবপ্রযুক্তির উন্নয়নে নতুন জোয়ার এলো যার লক্ষ্য সামাজিক ও অর্থনৈতিক উন্নয়ন।বিভাগের লক্ষ জৈবপ্রযুক্তির উন্নতির বিপণন,পরিপোষণ এবং আরো যা গুরুত্বপূর্ণ সৌন্দর্যসাধন করা।যেহেতু জৈবপ্রযুক্তি একটি জ্ঞান-নির্ভর কেন্দ্র,যেখানে উন্নয়ন সম্পূর্ণভাবে ‘গবেষণা ও উদ্ভাবনের' ওপর নির্ভরশীল, সেই কারণে এই বিভাগ সক্রিয়ভাবে গবেষণা ও উন্নয়নে সহায়তা করে, উন্নত মানব সম্পদে প্রেরণা যোগায় এবং জৈবপ্রযুক্তি নির্ভর শিল্পের পরিকাঠামোগত সুযোগসুবিধা যোগায়।কৃষি, স্বাস্থ্যপরিষেবা, পশু বিজ্ঞান, পরিবেশ এবং শিক্ষা-শিল্প মিলিত উদ্যোগ ইত্যাদিতে জৈবপ্রযুক্তির বৃদ্ধি ও স্থায়িত্বের ক্ষেত্রে এই বিভাগ উল্লেখযোগ্য কাজ করে।

আ্যসোচাম (অ্যাসোসিয়েটেড চেম্বার অব কমার্স অ্যান্ড ইন্ড্রাস্টি অব ইন্ডিয়া) পশ্চিমবঙ্গকে সম্ভাবনাময় বাণিজ্য বিকাশ কেন্দ্র হিসাবে চিহ্নিত করেছে, যার মধ্যে জৈবপ্রযুক্তি হচ্ছে সম্ভাবনাময় লগ্নির ক্ষেত্র। বিনিয়োগের আকর্ষণীয় ফেরত এবং সামাজিক বিকাশের বড় সম্ভাবনার কথা মাথায় রেখে পশ্চিমবঙ্গ সরকারের লক্ষ বিভিন্ন ক্ষেত্রে জৈবপ্রযুক্তি ভিত্তিক কাজকর্মকে আরো ছড়িয়ে দেওয়া যেমন স্বাস্থ্য পরিষেবা (জেনোমিকস,প্রোটিওমিকস, ডায়গোনসটিকস, দেশীয় ঔষধটির ডি.এন.এ ফিংগারপ্রিন্টিং ইত্যাদি) কৃষি (ফুল চাষ,রেশম চাষ ইত্যাদি),বাংলার জীববৈচিত্রের মানচিত্র তৈরি এবং পরিবেশ সুরক্ষা।

সঠিক অনুচ্ছেদ শিরোনাম কোনটি?
titleA. ইতিহাস
titleB. উদ্বাস্তু ত্রাণ ও পুনর্বাসন
titleC. জৈবপ্রযুক্তি
titleD. প্রাচীন যুগ
উত্তর: titleC
১৯৯৭ সালে চট্টগ্রাম বিশ্ববিদ্যালয়ে অধ্যয়নকালে তিনি দৈনিক আজকের কাগজের বিশ্ববিদ্যালয় প্রতিনিধি হিসেবে সাংবাদিকতা শুরু করেন (১৯৯৭-১৯৯৮)। তিনি হাতে কলমে কাজ শিখার পাশাপাশি চলচ্চিত্র এব গণমাধ মিডিয়া বিষয়ে উচ্চতর ডিগ্রিও নিয়েছেন। মিডিয়া বিষয়ক গবেষণা ও প্রশিক্ষণ প্রতিষ্ঠান বাংলাদেশ সেন্টার ফর ডেভেলপমপেন্ট, জার্নালিজম অ্যান্ড কমিউনিকেশন (বিসিডিজিসি)-এর সঙ্গেও তিনি জড়িত। । এরপর তিনি কয়েক বছর বাংলাদেশের বেসরকারি টেলিভিশন চ্যানের এটিনএন নিউজের বার্তা বিভাগে কাজ করেছেন। এখান থেকে বরিয়ে আমাদের সময় ডট কমের সম্পাদক হিসেবে নিযুক্ত হন। পরে ইংরেজি দৈনিক আওয়ার টাইম ও বাংলা দৈনিক আমাদের নতুন সময়ের সম্পদনা বিভাগে কাজ করেছেন। সাংবাদিকতার পাশাপাশি সেন্টার ফর পলিসি ডায়ালগ-সিপিডিতে কাজ করেছেন। 

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. কর্মজীবন
titleC. শিক্ষা জীবন
titleD. প্রশিক্ষণ ও গবেষণা
উত্তর: titleB
হুসনা বানু অল ইন্ডিয়া রেডিওতে কোন অডিশন ছাড়াই গান গাওয়ার সুযোগ পান। কলকাতায় থাকাকালীন তিনি রবীন্দ্র সঙ্গীত চর্চা করতেন এবং সেখানে সুনাম অর্জন করেন। তিনি নিজেকে কলকাতা বেতারের একজন অন্যতম অগ্রণী মুসলমান শিল্পী হিসেবে প্রতিষ্ঠিত করেন। ১৯৫০ সালে তিনি কলকাতা থেকে ঢাকায় ফিরে আসেন এবং স্থায়ীভাবে বসবাস শুরু করেন। ঢাকায় এসেও তিনি সঙ্গীত চর্চা চালিয়ে যান এবং বেতারে সঙ্গীত পরিবেশন করতেন। বেতারের পাশাপাশি তার ভাই ফতেহ লোহানী পরিচালিত "আকাশ আর মাটি" এবং "আসিয়া" চলচ্চিত্রে তিনি প্লেব্যাকও করেন।



সঠিক অনুচ্ছেদ শিরোনাম কোনটি?
titleA. সঙ্গীতজীবন
titleB. শিক্ষাজীবন
titleC. প্রাথমিক জীবন
titleD. কর্মজীবন
উত্তর: titleA
কনস্টেবল কমলেশ কুমারী যাদব ১৯৯৪ সালে সিপিআরএফ-এ যোগদান করেছিলেন এবং প্রথমে এলাহাবাদে অভিজাত ১০৪ র‌্যাপিড অ্যাকশন ফোর্সের (আরএফ) পদে নিয়োগ পেয়েছিলেন। এরপরেই, তাকে ১২ জুলাই ২০০১ তে ৮৮ মহিলা মহিলা ব্যাটালিয়নে পোস্ট করা হয়েছিল। কুমারী ব্র্যাভো কোম্পানির অংশ হয়েছিলেন, এই অধিবেশন চলাকালীন সংসদকে সুরক্ষিত করার দলটি। 

সঠিক অনুচ্ছেদ শিরোনাম কোনটি?
titleA. পেশা
titleB. পরিবার
titleC. প্রদর্শিত সৌলন্যাদি
titleD. ১ ডিসেম্বর ২০০১
উত্তর: titleA
১৯৬২ সালে উচ্চশিক্ষার জন্য আজাদ ঢাকায় চলে আসেন। মানবিক বিভাগে পড়ার ইচ্ছা থাকলেও বাবার ইচ্ছায় ১৯৬২ সালের সেপ্টেম্বরে তিনি ঢাকা কলেজে বিজ্ঞান বিভাগে উচ্চ মাধ্যমিক শ্রেণীতে ভর্তি হন। ১৯৬৪ সালে ঢাকা কলেজ থেকে উচ্চ মাধ্যমিক পাশ করেন। এরপর একই বছর তিনি ঢাকা বিশ্ববিদ্যালয়ের কলা অনুষদে বাংলা বিভাগে ভর্তি হন। ১৯৬৭ সালে তিনি ঢাকা বিশ্ববিদ্যালয় থেকে বাংলা সাহিত্যে স্নাতক ডিগ্রি এবং ১৯৬৮ সালে একই বিভাগ থেকে স্নাতকোত্তর ডিগ্রি অর্জন করেন। উভয় পরীক্ষায় তিনি প্রথম শ্রেণীতে উত্তীর্ণ হন। হুমায়ুন আজাদ ঢাকা বিশ্ববিদ্যালয়ের পড়াকালীন সলিমুল্লাহ মুসলিম হল ছাত্রাবাসে থাকতেন।

১৯৬৯ খ্রিষ্টাব্দে ২২ বছর বয়সে তার কর্মজীবন শুরু হয় চট্টগ্রাম কলেজে প্রভাষক হিসাবে। সেখানে কিছুকাল কর্মরত থাকার পর ১৯৭০ সালের ১১ ফেব্রুয়ারি তিনি চট্টগ্রাম বিশ্ববিদ্যালয়ের বাংলা বিভাগে প্রভাষক হিসাবে নিয়োগপ্রাপ্ত হন। একই বছর ১২ ডিসেম্বর তিনি জাহাঙ্গীরনগর বিশ্ববিদ্যালয়ে বাংলা বিভাগে প্রভাষক হিসাবে যোগ দেন। ১৯৭৩ সালে তার প্রথম গবেষণা গ্রন্থ "" এবং একইবছর সেপ্টেম্বরে কাব্যগ্রন্থ "অলৌকিক ইস্টিমার" প্রকাশিত হয়। সে বছরের সেপ্টেম্বরে তিনি কমনওয়েলথ বৃত্তি নিয়ে ভাষাবিজ্ঞান পড়তে স্কটল্যান্ডে চলে যান। ১৯৭৬ সালে তিনি স্কটল্যান্ডের এডিনবরা বিশ্ববিদ্যালয় থেকে ভাষাবিজ্ঞানে পিএইচডি ডিগ্রি লাভ করেন। তার গবেষণার বিষয় ছিল "বাংলা ভাষায় সর্বনামীয়করণ"। এই গবেষণাপত্র ১৯৮৩ সালে "প্রোনোমিনালাইজেশন ইন বেঙলি" নামে ঢাকা বিশ্ববিদ্যালয়ের দ্য ইউনিভার্সিটি প্রেস লিমিটেড থেকে প্রকাশিত হয়। এডিনবরায় গবেষণাকালীন সময়ে তিনি রবার্ট ক্যাল্ডরের সহযোগিতায় কবি জীবনানন্দ দাশ এবং নিজের কিছু কবিতা অনুবাদ করেছিলেন, যেগুলি "লিডস বিশ্বিদ্যালয় জার্নাল" এবং এডিনবরার বিশ্ববিদ্যালয়ের "চ্যাপম্যান" সাময়িকপত্রে প্রকাশিত হয়েছিল।

১৯৭৮ সালের ১ নভেম্বর আজাদ ঢাকা বিশ্ববিদ্যালয়ে সহযোগী অধ্যাপক হিসাবে যোগদান করেন এবং পরবর্তীকালে বাংলা বিভাগের সভাপতির দায়িত্ব পালন করেন। ১৯৮৬ সালে তিনি অধ্যাপক পদে উন্নীত হন।

সঠিক অনুচ্ছেদ শিরোনাম কোনটি?
titleA. সমালোচনা
titleB. উচ্চশিক্ষা এবং কর্মজীবন
titleC. মৃত্যু
titleD. রাজনৈতিক-সামাজিক সমালোচনা
উত্তর: titleB
ধরমণ্ডল ইউনিয়নের আয়তন ৪,২৭০ একর (১৭.২৮ বর্গ কিলোমিটার)। নাসিরনগর উপজেলা সদর থেকে প্রায় ১৫ কিলোমিটার উত্তর-পূর্বে অবস্থিত এ ইউনিয়নের পশ্চিমে ফান্দাউক ইউনিয়ন, হবিগঞ্জ জেলার লাখাই উপজেলার মোড়াকরি ইউনিয়ন ও মুড়িয়াউক ইউনিয়ন; উত্তরে হবিগঞ্জ জেলার লাখাই উপজেলার করাব ইউনিয়ন; পূর্বে হবিগঞ্জ জেলার মাধবপুর উপজেলার বাঘাসুরা ইউনিয়ন এবং দক্ষিণে হবিগঞ্জ জেলার মাধবপুর উপজেলার ছাতিয়াইন ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. জনসংখ্যার উপাত্ত
titleC. হাট-বাজার
titleD. আয়তন ও অবস্থান
উত্তর: titleD
বারো বছর বয়সে সরোজিনী মাদ্রাজ বিশ্ববিদ্যালয় থেকে ম্যাট্রিকুলেশন পরীক্ষায় উত্তীর্ণ হয় সমগ্র মাদ্রাজ প্রেসিডেন্সিতে প্রথম স্থান অধিকার করেন। ১৮৯১ সাল থেকে ১৮৯৪ সাল পর্যন্ত পড়াশোনা বন্ধ রেখে তিনি নানা বিষয় অধ্যয়ন করেন। ১৮৯৫ সালে ইংল্যান্ডে প্রথমে লন্ডনের কিংস কলেজ ও পরে কেমব্রিজের গার্টন কলেজে পড়াশোনা করেন।

সরোজিনী উর্দু, তেলুগু, ফার্সি ও বাংলা ভাষা শিখেছিলেন। তার প্রিয় কবি ছিলেন পি. বি. শেলি।

সঠিক অনুচ্ছেদ শিরোনাম কোনটি?
titleA. স্বাধীনতা আন্দোলনে অংশগ্রহণ
titleB. শিক্ষা
titleC. ব্যক্তিগত জীবন
titleD. প্রথম জীবন
উত্তর: titleB
১০ মে ১৮৫৭ সাল। ঐদিন মিরাটে ভারতীয় বিদ্রোহের সূচনা ঘটে। চারদিকে গুজব ছড়িয়ে পড়ে যে, "লি ইনফিল্ড রাইফেলের" আচ্ছাদনে শুকরের মাংস এবং গরুর চর্বি ব্যবহার করা হয়। এরপরও ব্রিটিশ শাসকগোষ্ঠী রাইফেলে শুকরের মাংস এবং গরুর চর্বির ব্যবহার অব্যাহত রাখে। তারা বিবৃতি দেয় যে, যারা উক্ত রাইফেল ব্যবহারে অসম্মতি জানাবে তাদের বিরুদ্ধে কঠোর ব্যবস্থা নেয়া হবে। এবং আদেশ অমান্যকারীদের বিরুদ্ধে ব্যবস্থা নিতেও শুরু করে ব্রিটিশ কর্তৃপক্ষ। এই বিদ্রোহে সিপাহীরা অনেক ব্রিটিশ সৈন্যসহ ইস্ট ইন্ডিয়া কোম্পানীতে নিযুক্ত কর্মকর্তাদেরকে হত্যা করে।

ঐ সময়ে লক্ষ্মী বাঈ তার বাহিনীকে নিরাপদে ও অক্ষত অবস্থায় ঝাঁসী ত্যাগ করাতে পেরেছিলেন। সমগ্র ভারতবর্ষব্যাপী প্রবল গণআন্দোলন ছড়িয়ে পড়ে। এই চরম মুহুর্তে ব্রিটিশ কর্তৃপক্ষ অন্যত্র মনোযোগের চেষ্টা চালায়। লক্ষ্মী বাঈ একাকী ঝাঁসী ত্যাগ করেন। তার নেতৃত্বে ঝাঁসী শান্ত ও শান্তিপূর্ণ অবস্থা বজায় রয়েছিল। হলদী-কুমকুম অনুষ্ঠানে ঝাঁসীর রমণীরা শপথ গ্রহণ করেছিল যে, যে-কোন আক্রমণকেই তারা মোকাবেলা করবে এবং প্রতিপক্ষের আক্রমণকে তারা ভয় পায় না।

এ প্রেক্ষাপটে তিনি ব্রিটিশদের বিরুদ্ধে আক্রমণ পরিচালনায় দ্বিধাগ্রস্থ হয়ে পড়েন। ৮ জুন, ১৮৫৭ সালে "জোখন বাগে" ইস্ট ইন্ডিয়া কোম্পানীতে কর্মরত কর্মকর্তাসহ স্ত্রী-সন্তানদের উপর গণহত্যার বিষয়ে তার ভূমিকা নিয়ে বেশ বিতর্ক রয়েছে। অবশেষে তার দ্বিধাগ্রস্থতা কেটে যায় যখন ব্রিটিশ সৈন্যরা "স্যার হিউজ রোজের" (লর্ড স্ট্রাথনায়র্ন) নেতৃত্বে ঘাঁটি গেড়ে বসে এবং ২৩ মার্চ, ১৮৫৮ তারিখে ঝাঁসী অবরোধ করে। লক্ষ্মী বাঈ তার বাহিনীর সামনে দাঁড়িয়ে নেতৃত্ব দেন এবং এ অবরোধের প্রেক্ষাপটে তিনি প্রচণ্ডভাবে ক্রুদ্ধ হয়ে পড়েন। ঝাঁসী এবং লক্ষ্মী বাঈকে মুক্ত করতে বিশ হাজার সৈনিকের নিজস্ব একটি দলের নেতৃত্ব দিয়েছিলেন অন্যতম বিদ্রোহী নেতা "তাতিয়া তোপে"। তবে, ব্রিটিশ সৈন্যদলে সৈনিকের সংখ্যা ছিল মাত্র ১,৫৪০জন। স্বল্প সৈনিক থাকা স্বত্ত্বেও তাতিয়া তোপে ব্রিটিশ সৈন্যদের অবরোধ ভাঙ্গতে পারেননি। ব্রিটিশ সৈনিকেরা ছিল প্রশিক্ষিত এবং শৃঙ্খলাবদ্ধ যা প্রতিপক্ষের আনাড়ী ও অনভিজ্ঞ সৈনিকেরা তাদের ৩১ মার্চের আক্রমণে টিকতে পারেনি। লক্ষ্মী বাঈয়ের নিজস্ব বাহিনী এ আক্রমণ সহ্য করতে পারেনি। আক্রমণের তিন দিন পর ব্রিটিশ সৈন্যদল দুর্গের দেয়ালে ফাটল ধরায় এবং ঝাঁসী শহরটি করায়ত্ব করে নেয়। এর পূর্বেই এক রাতে দুর্গের দেয়াল থেকে সন্তানসহ লাফ দিয়ে লক্ষ্মী বাঈ প্রাণরক্ষা করেন। ঐ সময় তাকে ঘিরে রেখেছিল তার নিজস্ব একটি দল, যার অধিকাংশই ছিল নারী সদস্য।

আনন্দ রাওকে সাথে নিয়ে রাণী তার বাহিনী সহযোগে বাণিজ্যিক বিনিয়োগের উর্বর ক্ষেত্র কাল্পীতে যান। সেখানে তিনি অন্যান্য বিদ্রোহী বাহিনীর সাথে যোগ দেন। তাতিয়া তোপের নেতৃত্বেও একটি বিদ্রোহী দল ছিল।এরপর রাণী লক্ষ্মী বাঈ এবং তাতিয়া তোপে গোয়ালিয়রের দিকে রওনা দেন। সেখানে তাদের যৌথবাহিনী গোয়ালিয়রের মহারাজার দলকে পরাজিত করে। পরাজিত বাহিনীর সদস্যরা পরবর্তীতে যৌথবাহিনীর সাথে একত্রিত হয়। তারপর কৌশলগত অবস্থানে থাকা গোয়ালিয়রের কেল্লা দখল করে বাঈ এবং তোপের সম্মিলিত বাহিনী। ১৭ জুন, ১৮৫৮ সালে ফুল বাগ এলাকার কাছাকাছি "কোটাহ-কি সেরাইয়ে" রাজকীয় বাহিনীর সাথে পূর্ণোদ্দম্যে যুদ্ধ চালিয়ে শহীদ হন রাণী। পরবর্তীতে আরো তিনদিন পর ব্রিটিশ সেনাদল গোয়ালিয়র পুণর্দখল করে। যুদ্ধ শেষে ব্রিটিশ কর্তৃপক্ষের পক্ষে জেনারেল হিউজ রোজ তার প্রতিবেদনে উল্লেখ করেন যে, 

সঠিক অনুচ্ছেদ শিরোনাম কোনটি?
titleA. ১৮৫৭ সালের বিদ্রোহ
titleB. কীর্তিগাঁথা
titleC. প্রারম্ভিক জীবন
titleD. ঐতিহাসিক গ্রন্থ
উত্তর: titleA
১৯৮৭ সালে ছোটপর্দায় মিসির আলীর প্রথম আবির্ভাব। তখন হুমায়ূন আহমেদের মিসির আলীকে নিয়ে লেখা প্রথম উপন্যাস "দেবীর" বয়স হয়েছিল মাত্র দুই বছর। জনপ্রিয় চরিত্রটির ভূমিকায় আবুল হায়াত প্রথম অভিনয় করেন। "অন্য ভুবনের সে" এবং পরবর্তীতে ১৯৮৯ সালে "অন্য ভুবনের ছেলেটা", মোট দুটি নাটকের মিসির আলী চরিত্রে অভিনয় করেন তিনি। এছাড়া, প্রয়াত অভিনেতা আবুল খায়ের একবার এই চরিত্রে অভিনয় করেছেন।

সঠিক অনুচ্ছেদ শিরোনাম কোনটি?
titleA. চরিত্র রূপায়ন
titleB. গণমাধ্যমে মিসির আলি
titleC. বাংলাদেশ টেলিভিশন
titleD. চরিত্রের স্বরূপ
উত্তর: titleC
পশ্চিমবঙ্গ মেট্রো রেল বা পাতাল রেল হল ভূ-গর্ভস্থ রেল সংযোগ এবং কলকাতার ব্যস্তবহূল শহরের কাছাকাছি প্রাপ্য সবচেয়ে সুবিধাজনক উপায়। কলকাতা মেট্রো রেল ১৯৮৪ সাল থেকে চলে আসছে এবং এটি সমগ্র ভারতের সর্বপ্রথম ভূ-গর্ভস্থ মেট্রো রেল ছিল। এটি তার দক্ষ কার্যকারীতা, পরিচ্ছন্নতা, আরামপ্রদ স্বাচ্ছন্দ্যতা ও স্বল্প-সময় মানের জন্য সারা বিশ্বের কাছে উচ্চ সম্ভ্রমতার সাথে সাদরে গৃহীত।
কলকাতায় মেট্রো রেল মোট ১৬.৪৫ কিলোমিটার দীর্ঘ সহ বর্তমানে দমদম থেকে টালিগঞ্জ পর্যন্ত প্রসারিত করা হয়েছে। এটি ১৭-টি স্টেশন্ জুড়ে যাতায়াত করে; যেমন-বেলগাছিয়া, শ্যামবাজার, শোভাবাজার, গিরিশ পার্ক, মহাত্মা গান্ধি রোড, সেন্ট্র্যাল, চাঁদনী চৌক, এসপ্ল্যানেড, পার্ক স্ট্রীট, ময়দান, রবীন্দ্র সদন, ভবানীপুর, যতীন দাস পার্ক, কালীঘাট এবং রবীন্দ্র সরোবর।

টালিগঞ্জ থেকে গড়িয়া শেষপ্রান্ত পর্যন্ত কলকাতা মেট্রো রেলের প্রসারিত রুটটি অগ্রগতির মধ্যে রয়েছে; এর মধ্যে যে সমস্ত স্টেশনগুলি রয়েছে, সেগুলি হল কূদঘাট, নিউ গড়িয়া, গড়িয়া বাজার, বাঁশদ্রোণী, প্রণবনগর এবং নাকতলা। এটি কলকাতার প্রায় সমস্ত প্রধান জনবহুল শহরগুলিকে আবৃত করায় এটি অত্যন্ত উপকারী হয়ে উঠবে। এই ব্যস্ত এলাকাটি আবৃত করতে একটি মসৃণ যাত্রার মাধ্যমে মাত্র ৩৩ মিনিট সময় লাগে, ব্যস্ত সময়ে যাতায়াতের অন্য মাধ্যমে এই দূরত্ব গেলে প্রায় ৯০ মিনিট সময় লাগে।
প্রতিটি মেট্রো রেল প্রায় ২৫৫৮ জন যাত্রী বহন করে এবং দিনের সময়ের উপর নির্ভর করে প্রতি ৫-১৫ মিনিট অন্তর এই পরিষেবা উপলব্ধ রয়েছে। কলকাতা মেট্রো রেল উন্নত প্রযুক্তি দ্বারা সুসজ্জিত রয়েছে এবং যাত্রীদের নিরাপত্তাই প্রধান লক্ষণীয় বিষয়। মেট্রো স্টেশন ও মেট্রো রেলগুলির অভ্যন্তরীণ পরিবেশ নিয়ন্ত্রিত ও পরিষ্কার-পরিচ্ছন্ন এবং উপযুক্ত বায়ু চলাচলের জন্য ভিতরে শীতল বায়ু প্রেরণ করা হয়। প্রতিটি মেট্রো স্টেশন থেকে দৈনিক টিকিট ও একাধিক বার চড়ার টিকিট উপলব্ধ হয়। কিছু কিছু স্টেশন এস্ক্যালেটার (চলন্ত সিঁড়ি) দিয়েও সুসজ্জিত করা রয়েছে।

বর্তমানে মেট্রো ব্যবস্থাটি উত্তরে নোয়াপাড়া ও দক্ষিণে গড়িয়া নর্যন্ত প্রসারিত হয়েছে।বর্তমানে এটি মোট ২৮ কিলোমিটার দীর্ঘ।এখন আরও ৫ টি মেট্রো রুটের নির্মাণ চলছে।নির্মাণ শেষ হলে মেট্রো ব্যাবস্থাটি ১২৫ কিলোমিটার দীর্ঘ হবে।

সঠিক অনুচ্ছেদ শিরোনাম কোনটি?
titleA. বাস পরিষেবা
titleB. তথ্যসূত্র
titleC. মেট্রো রেল
titleD. অন্যান্য
উত্তর: titleC
লিনাক্স ডিস্ট্রিবিউশন, সংক্ষেপে ডিস্ট্রো হলো একটি সফটওয়্যার সংগ্রহ থেকে তৈরি করা অপারেটিং সিস্টেম, যেটার মূল ভিত্তি লিনাক্স কার্নেল এবং মাঝেমধ্যে একটি স্বকীয় প্যাকেজ ব্যবস্থাপনা সিস্টেম। লিনাক্স ব্যবহারকারীরা যেকোন একটি ডিস্ট্রিবিউশন ডাউনলোডের মাধ্যমে লিনাক্স ধারন করে থাকে, যেগুলো আবার অনেকগুলো যন্ত্রের জন্যে উপযোগী। সে তালিকায় আছে গ্রত্থিত যন্ত্র(ওপেন্ডব্লিউআরটি) আর ব্যক্তিগত কম্পিউটার (লিনাক্স মিন্ট) থেকে ক্ষমতাসম্পন্ন সুপারকম্পিউটারও(রক ক্লাস্টার ডিস্ট্রিবিউশন)। 
কিছু জনপ্রিয় লিনাক্স ডিস্ট্রিবিউশন হলো—


সঠিক অনুচ্ছেদ শিরোনাম কোনটি?
titleA. ডিস্ট্রিবিউশন
titleB. সার্ভার, সুপারকম্পিউটার এবং এম্বেডেড যন্ত্র
titleC. ট্রেডমার্ক
titleD. ডেস্কটপ
উত্তর: titleA
ক্যাডেট কলেজ কোহাত এর লাইব্রেরিতে "খুরশীদ গ্রন্থাগার" নামে বইয়ের সমৃদ্ধ সংগ্রহ রয়েছে; তত্কালীন অধ্যক্ষ, মির্জা খুরশিদ আনোয়ার বেগের নামে নামকরণ করা হয়েছে। একজন যোগ্য গ্রন্থাগারকের তত্ত্বাবধানে গ্রন্থাগারটি ৫৪২ ক্যাডেট এবং ২৩০ কলেজ কর্মচারীদের জন্য পরিষেবা সরবরাহ করছে। গ্রন্থাগারের মোট সংগ্রহ ইসলামী, রেফারেন্স, কম্পিউটার, ইতিহাস, বিজ্ঞান এবং আর্টস বই সহ ৩০,০০০ বই রয়েছে। একইভাবে সর্বশেষ তথ্য সরবরাহ করতে এবং জাতীয় ও আন্তর্জাতিক স্তরের ক্যাডেট, ইংরেজি ও উর্দু ম্যাগাজিন, জার্নাল, হজম, সংবাদপত্র ইত্যাদির ইংরেজি ভাষার উন্নয়নের জন্যও গ্রন্থাগারের জন্য সাবস্ক্রাইব করা হয়েছে। ক্যাডেটদের শেখার আধুনিক কৌশলগুলির সাথে পরিচিত করার জন্য সর্বশেষ সরঞ্জাম সহ একটি অডিও-ভিজ্যুয়াল গ্রন্থাগার স্থাপন করা হয়েছে।

সঠিক অনুচ্ছেদ শিরোনাম কোনটি?
titleA. হাউজ (বোর্ডিং হাউস)
titleB. ইতিহাস
titleC. অ্যাডমিন ব্লক
titleD. গ্রন্থাগার
উত্তর: titleD
চলনবিল অঞ্চলের ইতিহাস, ঐতিহ্য ও সংস্কৃতি রক্ষার উদ্দেশ্যে খুবজীপুর গ্রামে অধ্যক্ষ এম. এ. হামিদ সাহেব এর উদ্যোগে ১৯৭৮ সালে প্রতিষ্ঠিত হয়েছে চলনবিল জাদুঘর। এটি বাংলাদেশ প্রত্নতত্ত্ব বিভাগের আওতাধীন। পিপলা গ্রামে মুঘল আমলের একটি প্রাচীন মসজিদ রয়েছে। এছাড়া শ্রীপুর গ্রামের বহু পুরোনো আমলের একটি বিশালাকার শিমুল গাছ দর্শনার্থীদের নিকট দর্শনীয় বস্তু হয়ে উঠেছে।


সঠিক অনুচ্ছেদ শিরোনাম কোনটি?
titleA. অবস্থান
titleB. শিক্ষা
titleC. দর্শনীয় স্থান
titleD. প্রশাসনিক অবস্থা
উত্তর: titleC
বিরামপুর উপজেলার শিক্ষার হার ২০১৪ সাল অনুযায়ী ৮৭%। এই উপজেলায় শীর্ষে আছে আদর্শ হাই স্কুল আন্ড ভোকেশনাল ইন্সটিটিউট, বিরামপুর। শিক্ষার্থীদের মনন চর্চায় আদর্শ হাইস্কুল এক বিস্ময়। আদর্শ হাইস্কুল কর্তৃক প্রকাশিত "আদর্শ" ম্যাগাজিন এক অন্য মাত্রা যোগ করেছে শিক্ষা ক্ষেত্রে। অন্যান্য স্কুলের মধ্যে বিরামপুর পাইলট হাইস্কুল, শিবপুর হাইস্কুল, কাটলা হাইস্কুল এর খ্যাতি নান্দনিক রূপে বেড়ে চলেছে।

সঠিক অনুচ্ছেদ শিরোনাম কোনটি?
titleA. মাধ্যমিক শিক্ষা
titleB. রেলওয়ে মাধ্যম
titleC. দীঘি
titleD. উচ্চমাধ্যমিক শিক্ষা
উত্তর: titleA
একজন যুবক তার চাকরির প্রথম দিনই চাকরি হারিয়ে পথে ঘুরতে ঘুরতে এক মহিলার সাথে দেখা হয়। তার কোলে একটি বাচ্চা ছিল। মহিলাটি বাচ্চার জন্য খাবার কেনার কথা বলে তার কাছে বাচ্চাটি রেখে একজন ট্রাক ড্রাইভারের সাথে চলে যায়। পুলিশ তাকে শিশু অপহরণকারী বলে চিহ্নিত করে তাকে থানায় নিয়ে যায়। অন্যদিকে মহিলাটি ফিরে এসে তার বাচ্চাকে না পেয়ে ট্রাক ড্রাইভারকে নিয়ে শহরের অলিতে গলিতে খুঁজে বেড়ায়। যুবকটি তার নৈতিক বোধ থেকে বাচ্চাটিকে ছেড়ে যেতে পারে না। সে তার যথাসাধ্য চেষ্টা করে বাচ্চাটিকে বাঁচাতে। কিন্তু অনেক চেষ্টার পরও যুবকটি বাচ্চাটির কোনো সংগতি করতে পারে না। বিভিন্ন স্থানে ঘুরতে ঘুরতে যুবকটি বাচ্চাটিকে নিয়ে একটি রেলস্টেশনে পৌছায়। অন্যদিকে মহিলাটি ট্রাক ড্রাইভারের সাথে অনাকাঙ্ক্ষিত ঘটনায় জড়িয়ে পড়ে ও ড্রাইভারটিকে ছেড়ে চলে আসে। অতঃপর কাকতালীয়ভাবে ঐ একই রেলস্টেশনে উপস্থিত হয়। মহিলাটি বিনাবাক্যব্যয়ে বাচ্চাকে নিয়ে চলে যায়। যুবকটির ঐদিকে নির্বাকভাবে তাকিয়ে থাকার দৃশ্যের মধ্যদিয়ে কাহিনীর সমাপ্তি ঘটে।


সঠিক অনুচ্ছেদ শিরোনাম কোনটি?
titleA. সঙ্গীত
titleB. মূল্যায়ন
titleC. কাহিনী সংক্ষেপ
titleD. সমালোচকদের প্রতিক্রিয়া
উত্তর: titleC
তিনি বাংলাদেশের যশোর জেলায় হাট গোপালপুর গ্রামে জন্মগ্রহণ করেছিলেন। প্রাথমিক পড়াশোনা করেন শ্রীহট্ট জেলার এক চা-বাগানে। স্কুলের পাঠ নদিয়া জেলার নবদ্বীপে। ১৯৪৫ সালে আইএস-সি পাশ করেন। ১৯৪১ থেকে ১৯৫৩ সাল পর্যন্ত গৌরকিশোর ক্রমাগত পেশা বদলে গেছেন। প্রাইভেট টিউটর, ইলেকট্রিক মিস্ত্রী, খালাসি, রেস্তরাঁয় বয়, ট্রেড ইউনিয়ন অর্গানাইজার, ইস্কুল মাস্টার থেকে ভ্রাম্যমান নৃত্য-সম্প্রদায়ের ম্যানেজার, ল্যান্ডকাস্টমস ক্লিয়ারিং কেরানি, প্রুফ রিডার ইত্যাদি অসংখ্য কাজ করেছেন সাংবাদিক জীবনে প্রবেশের আগে পর্যন্ত।

সঠিক অনুচ্ছেদ শিরোনাম কোনটি?
titleA. মৃত্যু
titleB. সাংবাদিকতা ও সাহিত্য
titleC. প্রারম্ভিক জীবন
titleD. সম্মান
উত্তর: titleC
প্রথম ধাপেটিতে স্মৃতি থেকে প্রোগ্রামের নির্দেশনা উদ্ধারের কাজ হয়। নির্দেশনাটি কোথায় থাকে তার ঠিকানা প্রোগ্রাম স্মৃতিতে থাকে আর সেটি প্রোগ্রাম কাউন্টার দিয়ে নির্নয় করা হয়। প্রোগ্রাম কাউন্টারে একটি সংখ্যা জমা থাকে যেটি ঠিকানাকে চিহ্নিত করে আর এভাবেই পরবর্তী নির্দেশনা কোথা থেকে আনতে হবে তা বোঝা যায়। নির্দেশনা আনার পরে প্রোগ্রাম কাউন্টার বর্ধন করা হয় তাদের নির্দেশনার দৈর্ঘ্য দিয়ে, যাতে করে এটি পরবর্তী নির্দেশনাকে একের পর এক সাজাতে পারে। প্রায়শই, যে নির্দেশনা আনায়ন করতে হবে তা থাকে কম গতি সম্পন্ন স্মৃতিতে, যাতে সিপিইউ স্থির হয়ে অপেক্ষা করতে পারে নির্দেশনার ফেরত আসার জন্য। এই সমস্যাকে বর্তমানের প্রসেসরগুলোতে ক্যাশ এবং পাইপলাইন নকশার মাধ্যমে সমাধান করা হয়।

সঠিক অনুচ্ছেদ শিরোনাম কোনটি?
titleA. গাণিতিক যুক্তি অংশ
titleB. নির্দেশনা আনায়ন
titleC. ক্রীয়াপদ্ধতি
titleD. নির্দেশনার অর্থোদ্ধার
উত্তর: titleB
বন্যার ফলে মানুষ বাড়ি-জমি ফেলে নিকটবর্তী নিরাপদ স্থানে চলে আসতে থাকে ।সরকারি ভাবে বন্যাপীড়িত মানুষের জন্য ত্রাণশিবির খোলা হয়।ভারত ও বাংলাদেশে এই রকম ত্রাণশিবিরের সংখ্যা ছিল কয়েক হাজারের বেশি। ত্রাণশিবিরগুলি খোলা হয় সরকারি প্রতিষ্ঠান বা বিদ্যালয় প্রাঙ্গনে।সরকারি ভাবে বন্যাপীড়িত মানুষের জন্য খাবার ও পানীয় জল পৌছে দেওয়া হয় ত্রান শিবিরে। এছাড়া বিভিন্ন স্বেচ্ছাসেবী সংস্থা যেমন- রামকৃষ্ণ মিশন ও মঠ,বিভিন্ন স্থানীয় ক্লাব গুলি বন্যাপীড়িত মানুষের কাছে ত্রাণ নিয়ে ছুটে যায়।

সঠিক অনুচ্ছেদ শিরোনাম কোনটি?
titleA. ক্ষয়ক্ষতি
titleB. বন্যা পরবর্তী সময়
titleC. বন্যার কারণ
titleD. ত্রাণ শিবির
উত্তর: titleD